Eile läks jäädavalt välja eluvaim minu DVD-kirjutajast. Ta ei olnudki eriti vana, soetasin ta 2005. aasta septembris aga moraalselt oli ta juba pensionär. Tema noorusaeg algas kohe suure  traumaga kui nädal või paar kasutamist tõi kaasa lugemisseadmes võlli kõveraks minemise. See väljendus poolikute plaatide kirjutamises ja võimetuses lugeda ka teiste andmekandjate teatud diameetrist kaugemale jäävate andmetega osa. Garantiiremont parandas selle vea ja pärast seda oli ta jälle töövõimeline ning luges ja kirjutas plaate servast servani, algusest kuni lõpuni.